钦定古今图书集成/明伦汇编/人事典/第059卷 > 《尚志赋》元·吴莱
## 钦定古今图书集成/明伦汇编/人事典/第059卷 > 《尚志赋》元·吴莱

惟太区之寥廓兮，纷庶物之冯生。藐予身之中处兮，
郁予志而不得逞。窃独嗜此古学兮，指前哲以作程。
味《诗》《书》之醇粹兮，猎道德之精英。悼世俗之驰骛兮，
吾何有乎我行。将岁月之不我与兮，兀淹留而无所
成。沉忧以气索兮，却立而质䪥攻。蹩躠而狭步兮，守
盯。谓“真瞆。”了目以雾披兮，焱奇肱而风厉。堕泰
华以施簪兮，缩长河约之带。翔矞皇之晻蔼兮，叱麒
麟使承盖。神若唏而奔腾兮，剑鼋鼍乎涛濑。招屏翳
予擗帷兮，斩蚩尤以褰斾。折建木以指麾兮，唉曜灵
之西迈。将欲往彼鸿濛兮，授予䇲乎霄汉。亦或悲此
肮脏兮，发商歌于达旦。溘世氛之溷浊兮，嘘天籁乎
崇窾。薄高丘以“闯远海兮，恒戃恍而不顾返。何儃徊
以难逃兮”，曰而则然。“颜子默而乐道兮，曾不满
夫一箪。原思澹其居贫兮，尚蓬蒿之没垣。彼岂不谈
王术兮，甘穷檐之藐艰。秉中心之皦日兮，轻外物若
浮云。谅当时之谓惫兮，犹千载称其贤。阽吾生之沉
抑兮，将有继乎古先。炳予室之虚白兮，纚予文于太
元。莽歙欻与时化兮，希噌吰而道存。弃麒骥而蹀𨇾
兮，登蹇”乎前轩。淫桑濮之嘈杂兮，《九韶》漠焉而无
闻。固泰豆之不世出兮，又何见夫荣猿。彼何人哀时
命兮，每嗟卑而叹屈。曷不尚予之志兮，仰孟氏之遗
则。繄老农之力田兮，且多种而鲜获。矧奇士之环辙
兮，虽冻馁其奚恤？增萤爝以日皛兮，积埃𡏖而山嶷。
向污泥求夜光兮，经劫火见垂棘。惟傅岩之版筑兮，
攀南箕以兴国。亦有渔厥磻溪兮，擢赤鲤以予翼。挺
尔躬之豪崛兮，肯受人之羁勒，惇邹鲁之雅言兮，建
燕赵之姱节。糅琼爢而我餐兮，罗翡翠以为服。秉剞
劂而剸裁兮，锵和鸾以游息。抚鸿荒其若今兮，观六
合为予窄。齐穷达于一涂兮，与圣贤而同域。翩丹穴
之蜚凤兮，粲九苞之翕赩。将乘之以觐舜文兮，“孰知
予情之至极？”